Ապրիլի 15-ին աշխարհի շատ երկրներում, ինչպես նաև Հայաստանում նշվում է Մշակույթի համաշխարհային օրը (World Day of Culture): Այն որպես տոն է սահմանվել 1935թ. ապրիլի 15-ին «Գեղարվեստական եւ գիտական հաստատությունների ու պատմական հուշարձանների պաշտպանության մասին» միջազգային պայմանագրի ընդունման պատվին, որը հայտնի է որպես Ռերիխի պակտ: Ռերիխի պակտի ստորագրման օրը որպես Մշակույթի միջազգային օր նշելու նախաձեռնությամբ 1998-ին հանդես եկավ Մշակույթի պաշտպանության միջազգային լիգան: Այն հասարակական կազմակերպություն է, որի գործունեությունն ուղղված է մշակութային արժեքների պաշտպանությանն ու բազմապատկմանը: Ավելի ուշ այդ տոնը հաստատելու այլ առաջարկներ եղան: 2008-ին մի շարք երկրների ՀԿ-ների նախաձեռնությամբ ստեղծվեց ապրիլի 15-ը Մշակույթի միջազգային օր սահմանելու միջազգային շարժում: Դրանից հետո այն նշում են ամբողջ աշխարհում, փոխանցում է Calend-ը: